شەفەق نیوز/ كارگەی '' شەهرەزوور'' لە هەرێم کوردستان، ئمڕوو پەنجشەممە، راگەیان لە دووقاتکردن بەرهەمەگەی لە هێڵ دووشاو تەماتە ئەرا شەش هەزار قوتی لە ساعەتیگ لەسای وەرز چنین بەرهەم تەماتە لە هەرێم.قسەکەر وەناو کارگەگە لە وتاریگ ئەرا رۆژنامەنووسەیل وت: کارگەگە رووژانە ٢٠٠ تەن لە کشاورزەیل چوار پارێزگاگەی هەرێم وەرگرێد، وتیش؛ توانای کارگەگە رەسێدە ٦٠٠٠ قوتی ٨٠٠ گڕامی لە دووشاو تەماتە لە یەک ساعەت. قەسەکەرگە بانگەواز ئەرا جفتیارەیل لە پارێزگایل هەرێم کوردستان کرد تا تەماتە بڕەسننە کارگەگە وە زویترین وەخت، وهەمیش وت؛ کارگەگە سەندوق تەماتە وەرنێگرێد و بایەسە جفتیارەیل وەشیەوەیگ تر بڕەسننەی تا سوودەگە ئەرا خوەیان و ئیمەیش بایدەو.هەمیش وت: گارەگەگە ئەوەسا وەردوامبوود لە وەبەرهەمهاوردن، و ئەگەر حکومەت هەرێم هاوکاریمان بکەێد ئیمە لە ساڵەیل ئایندە بڕ وەبەرهەماهاردنەگە رەسنێمنە ٥-٦ قات لەوەگ رووژانە وەریگریمن لەی وەختە.
